Здравейте, имам следния въпрос: Със сестра ми притежаваме дарен от покойната ни майка апартамент, който известно време стоя необитаем. Наскоро нейният син и приятелката му, с която очакват дете помолиха да се нанесат в празното жилище. Аз се съгласих и те започнаха ремонт на жилището. Засега не предвиждаме да им искаме наем, нито аз, нито сестра ми, но бихме искали да сключим някакво споразумение със сина й, който е мой племенник, така че да е ясно, че имотът се предоставя за временно ползване срещу поддържане и грижа за добрия му вид и състояние, както и редовното плащане на комуналните сметки и данъци.  

1. Преди няколко дни те поискаха да сменят партидите за това, нужно ли е това,при положение, че те няма да ни плащат наем за жилището?  

2. Двамата нямат брак, но ако се разделят поради някакви обстоятелства в бъдеще, може ли приятелката му да претендира да продължи да обитава жилището, поради факта, че има дете от сина на сестра ми?  

3. Какъв документ е необходимо да подпишем с племенника ми, за да избегнем евентуални бъдещи спорове по отношение обитаването на въпросното жилище от племенника ми и/или от неговата приятелка?




Споразумение за ползване на имот от непряк наследник
====================================================

 

Здравейте, Люба Иванова,


по поставените от вас въпроси:


1. Не е необходима промяна на партидите, а и липсва правно основание за промяната. Съответните дружества изискват договор за наем или документ за собственост при смяна на партидите.  

2. Законово няма основание за подобна претенция. Същата е валидна при сключен граждански брак, ненавършили пълнолетие лица и семейно жилище, което се предоставя за обитаване от майката, която упражнява родителските права. Според Семейния кодекс “семейно жилище” по смисъла на този кодекс е жилището, което е обитавано от двамата съпрузи и техните ненавършили пълнолетие деца.  

3. Препоръчително е да подпишете споразумение, съставено от адвокат, в което ясно да е уговорено кой ще заплаща консумативните разходи, данъци, кой ще заплаща извършването на подобрения и ремонти, при какви условия ще се обитава жилището и пр. 


За допълнително съдействие можете да се свържете с мен. 


Поздрави,  

адв. Николина Митова  

0898 303092


